Държавен вестник, бр. 93, 2002 г., стр. 17

Б Р О Й  93
Д Ъ Р Ж А В Е Н   В Е С Т Н И К
С Т Р .  17
1. аналитичен стандарт на активното вещест-
во или вещества—0,5 г;
2. активно вещество—250 г или мл;
3. готов продукт—250 г или мл.
(2) Анализите по ал. 1 се извършват от Цент-
ралната лаборатория за контрол на пестициди,
нитрати, тежки метали и торове (ЦЛКПНТМТ)
към НСРЗ.
Раздел III
Разрешаване на продукти за растителна защита
Чл. 13. (1) В срок 6 месеца от получаването
на документацията по чл. 10, ал. 1 НСРЗ прове-
рява пълнотата на данните в нея.
(2) Когато данните от документацията са
непълни, НСРЗ уведомява заявителя за липсва-
щите информация и/или анализи за ПРЗ за от-
страняване на непълнотите.
Чл. 14. (1) При подаване на заявление за
разрешаване на ПРЗ, разрешен в страна—член-
ка на Европейския съюз, НСРЗ предлага разре-
шаване на продукта на базата на извършените
изпитвания, ако агротехническите, растително-
защитните и климатичните условия, при които
са получени данните за него, са подобни с тези
в България.
(2) В случаите по ал. 1 НСРЗ с цел предпаз-
ване здравето на дистрибуторите, потребите-
лите и операторите може да предложи и други
изисквания или ограничения при употреба и
продажба на продукта.
Чл. 15. (1) Оценките на данните от доку-
ментацията се извършват въз основа на полу-
чената информация, определена в приложе-
ния № 1, 2 и 3.
(2) Оценките по ал. 1 се извършват в едного-
дишен срок от проверката на документацията
по чл. 13, ал. 1 или от отстраняването на непъл-
нотите по чл. 13, ал. 2.
(3) Резултатите от оценките се изготвят под
формата на доклади и резюмета, въз основа на
които НСРЗ изготвя обобщен доклад и го пред-
ставя в СПРЗ.
Чл. 16. (1) Съветът по продуктите за расти-
телна защита в 30-дневен срок от получаването
на доклада по чл. 15, ал. 3 прави предложение
до министъра на земеделието и горите за разре-
шаване на ПРЗ или за отказ за разрешаване.
(2) Въз основа на предложението по ал. 1
министърът на земеделието и горите в едноме-
сечен срок разрешава със заповед предлагането
на пазара и употребата на ПРЗ или прави моти-
виран отказ, който се съобщава на заявителя.
(3) Заповедта по ал. 2 съдържа: търговското
име на ПРЗ; производителя на ПРЗ; името на
активното вещество; производителя на актив-
ното вещество; категорията за употреба; каран-
тинния срок; особените изисквания и/или огра-
ничения и срока за разрешаване на ПРЗ.
(4) Продуктът за растителна защита се раз-
решава за срок 10 години, когато е разрешен в
страна—членка на Европейския съюз, и за срок
3 години, когато не е разрешен.
(5) Разрешението се продължава за срок 10
години или 3 години при условията на ал. 4 въз
основа на заявление, подадено най-късно една
година преди изтичането на срока по ал. 4.
(6) Когато е подадено заявление за продъл-
жаване на 3-годишен срок на разрешение и ПРЗ
не е разрешен в страна—членка на Европей-
ския съюз, министърът на земеделието и гори-
те по предложение на СПРЗ удължава срока на
действие на разрешението с още 3 години.
(7) Разширяването на предназначението на
ПРЗ не удължава срока на разрешението му.
Чл. 17. Въз основа на заповедта по чл. 19,
ал. 2 НСРЗ издава списък на ПРЗ, разрешени за
предлагане на пазара и употреба.
Чл. 18. (1) Разширяване на предназначение-
то на ПРЗ се извършва по реда на наредбата,
предвиден за разрешаване на ПРЗ.
(2) За разрешаване разширяването на пред-
назначението на ПРЗ заявителят представя в
НСРЗ документите по чл. 10, ал. 1, които се
отнасят за разширяването.
(3) Научните институти, организациите на
производителите и потребителите могат да пред-
лагат на производителите на ПРЗ да поискат
разширяване предназначението на ПРЗ, когато
установят ефикасност върху вредители, които не
са включени в издаденото разрешение.
Чл. 19. До изтичането на срока на разреше-
нието на ПРЗ НСРЗ съхранява следната инфор-
мация и документация:
1. името/наименованието на притежателя
на удостоверението;
2. името на ПРЗ;
3. вида на формулацията;
4. името и количеството на всяко активно
вещество, което е включено в продукта;
5. предназначението на продукта;
6. максималните нива на остатъчни коли-
чества;
7. причините за отменяне на разрешаване-
то, когато има такова;
8. досието, необходимо за оценка на макси-
малните нива на остатъчни количества;
9. срока на защита на данните;
10. обобщения доклад за продукта.
Чл. 20. Всяка година до 1 март производите-
лите и вносителите на ПРЗ представят в НСРЗ
отчети за предходната година. Отчетът съдър-
жа името на продукта, внесените и наличните
количества в страната.
Чл. 21. Националната служба за растителна
защита публикува разрешаването на ПРЗ и от-
немането на разрешението в бюлетин на Ми-
нистерството на земеделието и горите.
Раздел IV
Защита на данните
Чл. 22. При разрешаване на ПРЗ НСРЗ може
да използва информацията, представена от пред-
ходни заявители, когато:
1. има писмено съгласие на предходния зая-
вител, представено в НСРЗ;